CELEX: 62017CA0339
Language: el
Date: 2018-07-05 00:00:00
Title: Υπόθεση C-339/17: Απόφαση του Δικαστηρίου (πέμπτο τμήμα) της 5ης Ιουλίου 2018 [αίτηση του Landgericht Köln (Γερμανία) για την έκδοση προδικαστικής αποφάσεως] — Verein für lauteren Wettbewerb eV κατά Princesport GmbH [Προδικαστική παραπομπή — Ονομασίες των υφανσίμων ινών και αντίστοιχες απαιτήσεις στον τομέα της επισημάνσεως και της σημάνσεως — Κανονισμός (ΕΕ) 1007/2011 — Άρθρα 7 και 9 — Καθαρά κλωστοϋφαντουργικά προϊόντα — Κλωστοϋφαντουργικά προϊόντα πολυϊνών — Λεπτομέρειες εφαρμογής όσον αφορά την επισήμανση ή τη σήμανση]

27.8.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/9
            
         
      Απόφαση του Δικαστηρίου (πέμπτο τμήμα) της 5ης Ιουλίου 2018 [αίτηση του Landgericht Köln (Γερμανία) για την έκδοση προδικαστικής αποφάσεως] — Verein für lauteren Wettbewerb eV κατά Princesport GmbH
      (Υπόθεση C-339/17) (1)
      
      ([Προδικαστική παραπομπή - Ονομασίες των υφανσίμων ινών και αντίστοιχες απαιτήσεις στον τομέα της επισημάνσεως και της σημάνσεως - Κανονισμός (ΕΕ) 1007/2011 - Άρθρα 7 και 9 - Καθαρά κλωστοϋφαντουργικά προϊόντα - Κλωστοϋφαντουργικά προϊόντα πολυϊνών - Λεπτομέρειες εφαρμογής όσον αφορά την επισήμανση ή τη σήμανση])
      (2018/C 301/11)
      Γλώσσα διαδικασίας: η γερμανική
      
         Αιτούν δικαστήριο
      
      Landgericht Köln
      
         Διάδικοι στην υπόθεση της κύριας δίκης
      
      Verein für lauteren Wettbewerb eV
      
         κατά
      
      Princesport GmbH
      
         Διατακτικό
      
      
                  1)
               
               
                  Το άρθρο 4 και το άρθρο 14, παράγραφος 1, πρώτο εδάφιο, του κανονισμού (ΕΕ) 1007/2011 του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2011, για τις ονομασίες των υφανσίμων ινών και τη συναφή επισήμανση και τη σήμανση της σύνθεσης των ινών των κλωστοϋφαντουργικών προϊόντων, και την κατάργηση της οδηγίας 73/44/ΕΟΚ του Συμβουλίου και των οδηγιών 96/73/ΕΚ και 2008/121/ΕΚ του Ευρωπαϊκού Κοινοβουλίου και του Συμβουλίου, σε συνδυασμό με την αιτιολογική σκέψη 10 του κανονισμού αυτού, έχουν την έννοια ότι επιβάλλουν μια γενική υποχρέωση επισημάνσεως ή σημάνσεως προκειμένου να προσδιορίζεται η σύνθεση των ινών όλων των κλωστοϋφαντουργικών προϊόντων, συμπεριλαμβανομένων των κλωστοϋφαντουργικών προϊόντων που ορίζονται στο άρθρο 7 του εν λόγω κανονισμού.
               
            
                  2)
               
               
                  Το άρθρο 7, παράγραφος 1, του κανονισμού 1007/2011 έχει την έννοια ότι δεν επιβάλλει να χρησιμοποιείται στην ετικέτα ή στη σήμανση του καθαρού κλωστοϋφαντουργικού προϊόντος μία από τις τρεις ενδείξεις που αυτό παραθέτει, ήτοι «100 %», «καθαρό» ή «όλο». Σε περίπτωση χρησιμοποιήσεως των εν λόγω ενδείξεων, μπορεί να παρατίθεται συνδυασμός των ενδείξεων αυτών.
               
            
                  3)
               
               
                  Το άρθρο 9, παράγραφος 1, του κανονισμού 1007/2011 έχει την έννοια ότι η υποχρέωση να προσδιορίζεται, στην ετικέτα ή τη σήμανση, η ονομασία και το ποσοστό σε βάρος όλων των ινών που συνθέτουν το κλωστοϋφαντουργικό προϊόν δεν έχει εφαρμογή στα καθαρά κλωστοϋφαντουργικά προϊόντα.
               
            
         (1)  ΕΕ C 283 της 28.8.2017.